armvectores/hy_wikipedia_2023 huggingface dataset:
Դուբրովկա (գյուղ, Միյակինսկի շրջան)

Անվան այլ կիրառումների համար տե՛ս՝ ԴուբրովկաԴուբրովկա (ռուս.՝ Дубровка, բաշկիրերեն՝ Дубровка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 90 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փայկ շրջան (Միսսիսիպի)

Անվան այլ կիրառումների համար տե՛ս՝ Փայկ (այլ կիրառումներ)Փայկ շրջան (անգլ.՝ Pike County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.059 կմ² է, բնակչությունը՝ 40.404 մարդ (2010 թ. տվյալներով)։ Շրջկենտրոնն է Մագնոլիա բնակավայրը։ Կազմավորվել է 1815 թ.։


== Ծանոթագրություններ ==
Նարա (գետ)

Անվան այլ կիրառումների համար տե՛ս՝ Նարա (այլ կիրառումներ)Նարա (ռուս.՝ Нара), գետ Ռուսաստանում (Մոսկվայի մարզ, Կալուգայի մարզ)։


== Աշխարհագրություն ==
Նարա գետը սկիզբ է առնում Մոսկովյան բարձրավայրից և թափվում է Օկա (գետ)։ Գետը պատկանում է Կասպից ծովի ավազանին։ Ակունքը ծովի մակարդակից գտնվում է 170 մ բարձրության վրա։ Գետի ափին են գտնվում Նարո-Ֆոմինսկ, Սերպուխով քաղաքները։


== Հիդրոգրաֆիա ==
Նարա գետի երկարությունը կազմում է 158 կմ, ավազանի մակերեսը՝ 2030 կմ2 է։ Գետի ջրի ծախսը միջինում կազմում է 5,5 մ3։


== Վտակներ ==
Նարա գետի վտակներն են աջից՝ Իստյա, Սուխմենկա, Գվոզդնյա, Պլեսենկա, Տարուսա, Չավրա, ձախից՝ Չերնիչկա, Կրեմենկա, Բերյոզովկա (Արխանգելա), Ինևկա, Տրասնա, Սերպեյկա, Տեմենկա գետերը։


== Տես նաև ==
Գետ
Ակունք և Գետաբերան
(727) Նիպպոնիա

(727) Նիպպոնիա (անգլ.՝ Nipponia), աստերոիդ աստերոիդների հիմնական գոտում։ Հայտնաբերվել է 1912 թվականի փետրվարի 11-ին Ադամ Մեսինգերի կողմից Հայդելբերգում։
Միջին հեռավորությունը Արեգակից կազմում է 2,567292 ա. մ., առավելագույնը մոտենում է 2,2993 ա. մ. հեռավորության վրա և հեռանում 2,8353 ա. մ.։ Արեգակի շուրջ մեկ ամբողջական պտույտ է կատարում 1502,49 երկրային օրվա ընթացքում, իր ուղեծրով շարժվելով միջինում 0,239602 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,06° անկյուն։
Նիպպոնիա աստերոիդը դասվում է Մարիայի աստերոիդների ընտանիքին, որի մեջ ներառված են այս պահին հայտնի 81 անդամներ։ Նրանց առանձնահատկությունն է համեմատաբար մեծ ուղեծրի թեքումը 15° - 17°։ Այս ընտանիքի աստերոիդները շարժվում են Արեգակի շուրջ 2,5 - 2,625 ա. մ. միջակայքում ընկած մեծ կիսաառանցքներով, որը համապատասխանում է Յուպիտերի հետ 3:1 ուղեծրային ռեզոնանսին։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(727) Նիպպոնիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
1122

1122 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1122 թվականն է, 
XII դարի 22-րդ տարին։


== Դեպքեր ==


== Ծնունդներ ==
Ֆրիդրիխ Բարբարոսա, Գերմանիայի թագավոր, սրբազան հռոմեական կայսր, խաչակրաց արշավանքների մասնակից (մ. 1190)


== Մահեր ==
Բելպասո

Բելպասո (իտալերեն՝ Belpasso), կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 22 032 մարդ, բնակչության խտությունը կազմում է 124 մարդ/կմ²։ Զբաղեցնում է 164 կմ² մակերես տարածք։ Փոստային ինդեքսն է՝ 95032։ Հեռախոսային կոդը՝ 095։
Քաղաքի տոնը նշվում է դեկտեմբերի 13-ին։


== Հայտնի բնիկներ ==
Նինո Մարտոլո — իտալացի պոետ, դրամատուրգ, թատրոնի և կինոյի սցենարիստ և ռեժիսոր։


== Արտաքին հղումներ ==
Բնակավայրի պաշտոնական կայք (իտալ.)
Կոտայքի մարզի լքված գյուղերի ցանկ

Ստորև ներկայացվում է Կոտայքի մարզի լքված գյուղերի ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ քաղաքատեղիների ցանկ
ՀՀ քարավանատների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ
ՀՀ ձիթհանների ցանկ


== Ծանոթագրություններ ==


== Արտաքին հղումներ ==
(380) Ֆիդուցիա

(380) Ֆիդուցիա (անգլ.՝ Fiducia), աստերոիդ աստերոիդների հիմնական գոտում։ Հայտնաբերվել է 1894 թվականի հունվարի 8-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,677013 ա. մ., առավելագույնը մոտենում է 2,3685 ա. մ. հեռավորության վրա և հեռանում 2,9855 ա. մ.։ Արեգակի շուրջ մեկ ամբողջական պտույտ է կատարում 1599,83 երկրային օրվա ընթացքում, իր ուղեծրով շարժվելով միջինում 0,225024 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,16° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(380) Ֆիդուցիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խիլզե էն Ռեյեն

Խիլզե էն Ռեյեն (հոլ.՝ Gilze en Rijen ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 65,54 կմ² է, բնակչությունը՝ 25.735 (2011 թ.)։ Մեկ շնչի տարեկան միջին եկամուտը 12.800 եվրո է։
Նիդերլանդական դպրոց

Նիդերլանդական դպրոց (հայտնի է նաև ֆրանս-ֆլամանդական դպրոց), տերմին, որը բնութագրում է ծնունդով պատմական Նիդերլանդների հարավային շրջաններից ֆրանսիացի և ֆլամանդացի կոմպոզիտորների խումբը, որոնք գործել են XV դարի կեսից մինչև XVI դարի վերջը հիմնականում հայրենիքից դուրս, ժամանակակից Իտալիայի, Ֆրանսիայի, Գերմանիայի և Ավստրիայի տարածքներում։
«Նիդերլանդական դպրոց» տերմինը գիտության մեջ մտցրել է ավստրիացի երաժշտագետ Ռաֆայել Գեորգ Կիզեվետերը 1829 թվականին։


== Ընդհանուր բնութագիր ==
Նիդերլանդական դպրոցում կոմպոզիտորների ստեղծագործություններում հիմնական տեղը զբաղեցրել է եկեղեցական (կաթոլիկ) բազմաձայն երաժշտությունը։ Միևնույն ժամանակ, Նիդերլանդական դպրոցի կոմպոզիտորներն ունեն բազմաթիվ աշխարհիկ գործեր, առաջին հերթին, բազմաձայն երգեր տարբեր երաժշտական ժանրերով՝ ֆրանսերեն (շանսոն), իտալերեն, ֆլամանդերեն, գերմաներեն և այլ լեզուներով։ Հոգևոր և աշխարհիկ հատկանիշները ազատորեն միավորվեցին դարաշրջանի հիմնական «գիտնական» ժանրում՝ մոտետում։ Ժոսկեն Դեպրեի ստեղծագործություններում գերիշխող դարձավ այս ժանրի նոր տեսակը՝ մոտետը երաժշտական իմիտացիայով։
Չնայած ժանրերի և կոմպոզիցիոն տեխնիկայի ծայրահեղ բազմազանությանը, Նիդերլանդական դպրոցը, սովորաբար, կապված է վոկալ պոլիֆոնիայի հետ, որը գրված է իմիտացիոն պոլիֆոնիայի օրենքներով։


== Ծանոթագրություններ ==


== Գրականություն ==
Կոննով Վ․ XV—XVI դարերի նիդերլանդացի կոմպոզիտորներ։ Լենինգրադ․ Երաժշտություն, 1984։
Լեբեդև Ս․Ն․ Նիդերլանդական դպրոց // Մեծ ռուսական հանրագիտարան. Т.22. Մ., 2013, էջ 611։
Հաննիբալե Պադովանո

Հաննիբալե Պադովանո(իտալերեն՝ Annibale Padovano, 1527[…], Պադովա, Վենետիկի հանրապետություն - մարտի 15, 1575(1575-03-15), Գրաց, Շտիրիա), իտալացի կոմպոզիտոր և երգեհոնահար, երգեհոնի տոկատայի և ռիչերկարի ստեղծողներից մեկը։


== Կենսագրություն ==
«Պադովանո» մականունն առաջացել է իտալական Պադովա քաղաքի անունից, որտեղ ծնվել է կոմպոզիտորը։ Նրա կրթության մասին տեղեկություններ չկան։ Պադովանոյի երաժշտական կարիերայի ծաղկուն շրջանը կապված է Վենետիկի հետ, որտեղ նա 1552-1565 թվականներին զբաղեցրել է Վենետիկի Սուրբ Մարկոսի  տաճարի  երգեհոնահարի չափազանց պատվավոր պաշտոնը և հրատարակել իր երաժշտական ստեղծագործությունները (առաջին հրատարակությունը եղել է 1556 թվականին՝ ռիչերկարների գիրքը)։ 1565 թվականին տեղափոխվել է Գրաց, որտեղ (1570 թվականից) Ավստրիայի արքայազն Կառլ II- ի պալատում աշխատել է որպես երգեհոնահար և խմբավար։
Պադովանոն հայտնի է հիմնականում երգեհոնի համար իր ստեղծագործություններով։ Նա համարվում է ռիչերկարի և տոկատտայի ստեղծողներից մեկը։ Հինգ ձայնանի մադրիգալները տպագրվել են առանձին (1564) և տարբեր կոմպոզիտորների աշխարհիկ երաժշտության հավաքածուների շրջանակներում։ Եկեղեցու համար կատարված աշխատանքներից է հինգ և վեց ձայնանի մոտետի (1567 թ.) հավաքածուները։
Բավարիայի դուքս Վիլհելմ V- ի և Լորենի Ռենատայի (22.2.1568) հարսանիքի համար Պադովանոն գրել է գեղեցիկ երաժշտություն, որից գործիքային «Aria della battaglia per sonar» ը հրատարակվել է հետմահու, 1590 թվականի հավաքածուի մեջ։ ։
Հնարավոր է, որ Պադովանոն երաժշտություն է գրել նաև իր հովանավոր Չարլզ II- ի և Մարիա Բավարիայի հարսանիքի համար, որը տեղի է ունեցել 1571 թվականի օգոստոսի 26-ին (ստեղծագործությունները չեն պահպանվել)։


== Կարծիքներ ==
Պադովանոյի մասին հիացմունքով է արտահայտվել Վինչենցո Գալիլեյը իր «Fronimo» գրքում (1584):Պադովանոյի աշխատանքները (տպագիր ժողովածուները և ձեռագրերը) հիմնականում պահվում են  Գերմանիայի գրադարաններում։


== Ծանոթագրություններ ==


== Գրականություն ==
Sartori C. Bibliografia della musica strumentale italiana stampata in Italia fino al 1700. Firenze, 1952.
Selfridge-Field E. Venetian Instrumental Music, from Gabrieli to Vivaldi. New York, Dover Publications, 1994. ISBN 0-486-28151-5.
Reese G. Music in the Renaissance. New York, 1954. ISBN 0-393-09530-4.
Carver A.F. Cori spezzati. Vol.2: An anthology of sacred polyphonic music to the time of Schütz. Cambridge: Cambridge University Press, 1988.


== Արտաքին հղումներ ==
Annibale Padovano (1527 — 15 марта 1575)
Սպարտակ

Անվան այլ կիրառումների համար տե՛ս՝ Սպարտակ (այլ կիրառումներ)Սպարտակ (լատ.՝ Spartacus), հռոմեական ստրուկ-գլադիատոր, ով Ք.ա. 74-71 թվականներին գլխավորեց Ապենինյան թերակղզում հակահռոմեական ապստամբությունը։ Նա ծնվել է Թրակիայում, նահատակվել Ք.ա. 71 թվականին Սիլարի գետի մոտ, Ապուլիայում։ Իրենց տերերի մոտից փախած ստրուկներից և գլադիատորներից կազմված նրա բանակը մի շարք ճակատամարտերում ջախջախեց հռոմեական լեգեոններին, սակայն ի վերջո պարտություն կրեց։ Այդ ապստամբությունը պատմության մեջ մտավ Սպարտակի ապստամբություն անունով։
Սպարտակի ապստամբությանը օժանդակություն է ցուցաբերել նաև Մեծ Հայքի թագավորությունը, քանզի Արքայից Արքա Տիգրան Մեծը (մ.թ.ա. 95-55 թվականներ), որպես և՛ իրատես, և՛ հեռատես ու համարձակ քաղաքագետ ու տաղանդավոր քաղաքական գործիչ, հիանալի հասկանում էր, որ Սպարտակը Հայաստանի համար բնական դաշնակից է հանդիսանում։


== Ծանոթագրություններ ==
Կոնսերվացում

Կոնսերվացում (լատ. conservatio — պահպանում), արվեստի և ճարտարապետական ստեղծագործությունների, հուշարձանների, հնագիտական նյութերի, ձեռագրերի, գրքերի, արխիվային փաստաթղթերի և այլնի լիարժեք, երկարատև ու անվնաս պահպանումը տարբեր պայմաններում ու եղանակներով։ Կոնսերվացումը սերտորեն կապված է վերականգնման հետ։ Կայուն ջերմաստիճանի և օդի խոնավության պահպանումը, համապատասխան լուսավորումը, փոշու, բորբոսի, միջատների չեզոքացումը կոնսերվացման պարտադիր պայմաններ են։ Կիրառվում են առարկաների ծածկման և ամրացման պաշտպանական տարբեր միջոցներ (հատուկ միացություններով պատում և ներծծում)։ Կոնսերվացման մեթոդի մշակմամբ և իրականացմամբ զբաղվում են մասնագիտացված լաբորատորիաներ ու արվեստանոցներ, Հայաստանի պատմության պետական թանգարանի թանգարանային արժեքների կոնսերվացման և վերականգնման, Հայաստանի պետական պատկերասրահի թանգարանային-արժեքների վերականգնման, Երևանի Մեսրոպ Մաշտոցի անվ. Մատենադարանի ձեռագրերի ախտահանման, վերականգնման և վերակազմման բաժինները, ՀՀ Ա. Մյասնիկյանի անվ. հանրապետական գրադարանի հիգիենայի և վերականգնման ենթաբաժինը, ՀՀ պետշինի հուշարձանների պահպանության և վերականգնման վարչության գիտա-արտադրական արվեստանոցը, ՀՀ պետ. կենտրոնական արխիվների փաստաթղթերի վերանորոգման և վերականգնման լաբորատորիան։


== Տես նաև ==
Պահպանում (ճարտարապետական)
Վերականգնում (ճարտարապետական)
Հարի Կյումել

Հարի Կյումել (հոլ.՝ Harry Kümel, հունվարի 27, 1940(1940-01-27), Անտվերպեն, Բելգիա), բելգիացի (ֆլամանդացի) կինոռեժիսոր և սցենարիստ։
Հարի Կյումելը նաև աշխատել է, որպես թատրոնի ռեժիսոր, բայց ավելի հայտնի է, որպես կինոռեժիսոր։ Նրա ռեժիսորական աշխատանքում կան 32 ֆիլմեր (ներառյալ հեռուստաֆիլմերը, վավերագրական և կարճամետրաժ ֆիլմերը)։ Ավելի հայտնի են նրա այս աշխատանքները՝ ինտելեկտուալ դրամա «Պարոն Հավարդեն»-ը (1969), սարսափներ՝ «Խավարի դուստրերը»-ը (1971) և «Մալպերտյուի»-ն։ Իր ֆիլմերի սցենարների համար, նա օգտագործել է բելգիացի գրողների գործերը։


== Ընտրված ֆիլմագրություն ==
1965 — Դամբարանի պահակը / De grafbewaker (կարճամետրաժ)
1969 — Պարոն Հավարդեն / Monsieur Hawarden
1971 — Խավարի դուստրերը / Les lèvres rouges
1971 — Մալպերտյուի / Malpertuis
1973 — Ռեպելշտելյե / Repelsteeltje
1976 — Յոախիմ Սթիլլերի ժամանումը / De komst van Joachim Stiller
1978 — Կորած դրախտ / Het verloren paradijs
1991 — Էլինե Վեռե / Eline Vere


== Արտաքին հղումներ ==
Հարի Կյումել (անգլ.) Internet Movie Database կայքում


== Ծանոթագրություններ ==
Սուրեն Բագրատունի

Սուրեն Վահագնի Բագրատունի (մարտի 17, 1963(1963-03-17), Երևան, Հայկական ԽՍՀ, ԽՍՀՄ), հայ թավջութակահար։ Վահագն Բագրատունու որդին։ Միչիգանի պետական համալսարանի պատվավոր պրոֆեսոր։ Մոսկվայի կոնսերվատորիայի Տրիոյի անդամ, Շվեյցարիայի Սանկտ Գալենի միջազգային կամերային երաժշտության, Կանադայի միջազգային երաժշտական փառատոների խորհրդական։


== Կենսագրություն ==
Սուրեն Բագրատունին ծնվել է Երևանում։ Առաջին անգամ բեմում հանդես է եկել 10 տարեկանում, 14 տարեկանում՝ որպես մենակատար, 17 տարեկանից՝ տեղական և միջազգային մրցույթների դափնեկիր։ Ավարտել է Երևանի Պյոտր Չայկովսկու անվան երաժշտական դպրոցը (1980 թվականին, դասատու՝ Զարեհ Սարգսյան), Մոսկվայի պետական կոնսերվատորիան (1989 թվական, Նատալյա Շախովսկայայի դասարան, ապա անհատական դասեր առել Դանիիլ Շաֆրանից), Բոստոնի «Նյու Ինգլանդ» կոնսերվատորիան (1993 թվականին, Լ. Լեսսերի դասարան), սովորել է Երևանի պետական կոնսերվատորիայում (1980-1982, Զարեհ Սարգսյանի դասարան)։ 
1990-1995 թվականներին դասավանդել է Բոստոնի «Նյու Ինգլանդ», 1995-2000 թվականներին՝ Իլինոյսի (պրոֆեսոր) համալսարաններում։ 
Մասնակցել է մի շարք միջազգային փառատոների, համերգներով շրջագայել ԽՍՀՄ-ում, Հարավային Ամերիկայի, Ասիայի, Հարավային Աֆրիկայի երկրներում։ 
ելույթներ է ունեցել Մոսկվայի ֆիլհարմոնիկ, Հայաստանի ֆիլհարմոնիկ, Շտուտգարդի ֆիլհարմոնիկ, Boston Pops, Փարիզի L’ Orchestre Jeune ֆիլհարմոնիկ, Weimar Staatskapelle, Ռոստոկի, Էրֆուրտի, Շուհլի ֆիլհարմոնիկ և Բեռլինի Halle նվագախմբերի մասնակցությամբ, Լինքոլնի կենտրոնի կամերային երաժշտության միության հետ, ելույթներ Նյուփորթի, Մոսկվայի «Ռուսական ձմեռ», El Paso Pro երաժշտական, Իտալիայի, Շվեյցարիայի, Թայվանի, Մեքսիկայի և Բրազիլիայի միջազգային փառատոներում։


== Մրցանակներ ==
Երաժիշտ-կատարողների հանրապետական (1-ին մրցանակ, 1980 թվականին, Երևան) մրցույի դափնեկիր,
Այսրկովկասյան (1-ին մրցանակ, 1981 թվականին, Երևան) մրցույի դափնեկիր,
Պյոտր Չայկովսկու անվան թավջութակահարների (արծաթե մեդալ, 1986 թվականին, Մոսկվա) մրցույի դափնեկիր,
Վ. Գուիի անվան (1-ին մրցանակ, 1988 թվականին, Ֆլորենցիա) մրցույի դափնեկիր։


== Ծանոթագրություններ ==
Օլշանա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՕլշանաՕլշանա (ուկրաիներեն՝ Вільшана), քաղաքատիպ ավան Ուկրաինայի Չերկասիի մարզի Գորոդիշչեի շրջանում։ Հիմնադրվել է 1598 թվականին։
2008 թվականի տվյալներով Օլշանա քաղաքատիպ ավանում բնակվում էր 3 433 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վերխնեե Մյաչկովո

Վերխնեե Մյաչկովո (ռուս.՝ Верхнее Мячково), գյուղ Ռուսաստանի Մոսկվայի մարզի Ռամենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քվեմո Աբաշա

Քվեմո Աբաշա (վրաց.՝ ქვემო აბაშა), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 240 մետր բարձրության վրա։ Շրջկենտրոն Սամտրեդիայից հեռու է 17 կմ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 198 մարդ (վրաց.)</ref>:


== Ծանոթագրություններ ==
Ակտիվ օդափոխություն

Ակտիվ օդափոխություն, որոշակի բաղադրության, ջերմաստիճանի և խոնավության օդով դրանց պահպանության բարենպաստ պայմաններ ստեղծելու համար բուսական արտադրանքների փչահարում։


== Կիրառություն ==
Կիրառվում է պահեստարաններում խոտի, ինչպես նաև շաքարի ճակնդեղի, կարտոֆիլի, բանջարեղենի, հացահատիկի չորացման, ժամանակավոր պահածոյացման,  հազվադեպ՝ պտուղների պահպանման համար։


== Կառուցվածք և գործառույթ ==
Օդափոխիչը և օդափոխիչ խրամուղիները ակտիվ օդափոխության համակարգի հիմնական տարրերն են։ Օդն օդամղիչով մղվում է պահեստարանի հատակի տակ տեղադրված բաշխիչ խրամուղիների համակարգ, որոնցով հավասարապես բաշխվելով՝ անցնում է պահպանվող արտադրանքի ամբողջ շերտի միջով։ Ակտիվ օդափոխության համակարգերում նախատեսվում են չորացման, սառեցման, խոնավացման, բարենպաստ պայմանների պահպանման սարքավորումներ՝ տարբեր տեսակի արտադրանքի պահպանման տեխնոլոգիական առանձնահատկություններին համապատասխան։ Ակտիվ օդափոխության համար օգտագործվում են տեսակարար մատուցմամբ աշխատանքի արդյունավետությունը որոշող փչվող օդի ճնշումով առանցքային և կենտրոնախույս օդամղիչներ։ Պահպանության նպատակներից ու ժամկետից, արտադրանքի կենսաբանանական առանձնահատկություններից, հասունացման աստիճանից, բերքահավաքի եղանակից և գոտու կլիմիական պայմաններից է կախված վերջին ցուցանիշը։
Տարածված են արագ օդափոխության ստացիոնար, շարժողական, ինչպես նաև պատրաստի պահեստներում մոնտաժվող հատակադիր շարժողական սարքավորումները։ Խոշոր պահեստարաններում  արագ օդափոխության սարքավորումները, որոնց ավտոմատացման աստիճանը կարող է լինել տարբեր, ունենում են ջերմաստիճանային տվիչներով ինքնաշխատ կառավարում։


== Ծանոթագրություններ ==
Իշկիլդինո

Իշկիլդինո (ռուս.՝ Ишкильдино, բաշկիրերեն՝ Ишкилде), գյուղ Ռուսաստանի, Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 212 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալմաթի

Ալմաթի կամ նախկինում Ալմա Աթա (ղազ.՝ Алматы, ռուս.՝ Алма-Ата), Ղազախստանի խոշորագույն քաղաքը։ Բնակչությունը՝ ▲2 135 365 մարդ (2022)։
2007 թվականի հունիսին քաղաքն ավելացրել են աշխարհի ամենաթանկ քաղաքների ցանկի մեջ և որի մեջ Ալմաթին կանգնել է եռյակում։


== Կարգավիճակ ==
1927-1936  թվականներին Ալմաթին Ղազախստանի երկրորդ մայրաքաղաքն էր, 1991-1997 թվականներին դարձավ Ղազախստանի մայրաքաղաքը։ Ալմաթին Ղազախստանի ԽՍՀ խոշոր  արդյունաբերական կենտրոնն էր։ Չնայած քաղաքական և վարչական  կարգավիճակում կատարված փոփոխություններին, այն հանրապետության մշակութային և ֆինանսա-տնտեսական կարևոր կենտրոնն է և մինչև 2017 թվականը համարվում էր ամենահարուստ քաղաքը, իսկ երկրորդը Աստանան էր։
1997 թվականից մայրաքաղաք դարձավ  Ախմոլան (1998 թվականի մայիսի 6-ից՝ Աստանան), իսկ Ալմա-Աթան ստացավ «Ղազախստանի հարավային մայրաքաղաք» կարգավիճակը։ Այդ ժամանակից ի վեր այս տերմինը հաճախ է օգտագործվում մամուլում և վերաբերվում է Ալմա-Աթային։
2006 թվականին, կյանքի որակի  ուսումնասիրության համաձայն, որն անցկացվում է «Mercer» խորհրդատվական ընկերության կողմից, Ալմաթին զբաղեցրել է   183-րդ տեղը (2005-ի համեմատ մեկ դիրքով բարձր)։ Ընդհանուր առմամբ ուսումնասիրություններ են անցկացվել 215 քաղաքներում։


== Անուն ==
Ղազախստանի կառավարության մակարդակով քաղաքի անունը Ալմաթի է, Ռուսաստանում դեռևս օգտագործվում է Ալմա Աթա անունը (սակայն  լրատվամիջոցներում երկու տարբերակներն էլ օգտագործվում են)։


== Վարչական բաժանում ==

		
		
1936 թվականին Ղազախստանի գերագույն խորհրդի որոշմամբ Ալմաթայում ձևավորված էին չորս վարչական շրջաններ՝ Պրոլետարական, Լենինյան, Ստալինյան և Ֆրանսիական։
Այնուհետև ավելացան կամ հին շրջանների հաշվին ձևավորվեցին ևս չորս շրջաններ։

(ռուսերեն)


== Պաշտոնական խորհրդանիշներ ==
Քաղաքն ունի պաշտոնական խորհրդանշաններ՝ զինանշան և դրոշ։


=== Զինանշան ===

Ալմաթիի զինանշանի հիմքը հարավ-արևելյան վահանի ձև ունի, որի վրա սպիտակ հովազն է՝ ութ ծաղիկներով խնձորենու  ճյուղը բռնած։ Այդ ծաղիկները խորհրդանշում են քաղաքի ութ շրջանները։ հովազը վստահ քայլքով առաջ է ընթանում, աջ թաթը բարձրանում է հաջորդ քայլի համար, սակայն գլուխը հետ շրջված է, ինչը ցույց է տալիս ժամանակակից քաղաքների զարգացման շարունակականությունը։ Հիմնական ֆոնի վրա պատկերված է Զաիլյան Ալատաուի լեռան ձնառատ գագաթը, որի փեշերին տարածվում է քաղաքը։ Զինանշանի ընդհանուր ֆոնը Ղազախստանի դրոշի գույնն է՝ երկնագույն։


=== Դրոշ ===

Դրոշը կարմիր եզրագծերով սպիտակ գործվածքի վրա զինանշանի պատկերն է, որի երկարության և լայնության միջև 1:2 հարաբերությունն է։


=== Տես նաև ===
Ալմաթիի շատրվաններ


== Ծանոթագրություններ ==
Բերնբոյրեն

Բերնբոյրեն  (գերմ.՝ Bernbeuren), կոմունա Գերմանիայի Բավարիա երկրամասում։
Ենթարկվում է Վերին Բավարիա շրջանին։ Գտնվում է Վայլհայմ Շոնգաու շրջանի կազմում։ Բնակչությունը կազմում է 2288 մարդ (ըստ 2010 թվականի դեկտեմբերի 31-ի)։ Տարածքը կազմում է 41,69 կմ²։ Պաշտոնական կոդ՝ 09 1 90 114։


== Ծանոթագրություններ ==
Դերենիկ Ալավերդյան

Դերենիկ Հակոբի Ալավերդյան (օգոստոսի 15, 1906(1906-08-15), Բաքու, Ռուսական կայսրություն - հուլիսի 7, 1987(1987-07-07), Մոսկվա, ԽՍՀՄ, թաղված է Երևանում), հայ տնտեսագետ, տնտեսագիտության դոկտոր (1958), պրոֆեսոր (1960)։


== Կենսագրություն ==
1934 թվականիան ավարտել է Մոսկվայի պետական համալսարանը։ 1961-1987 թվականներին եղել է ԽՍՀՄ ԳԱ Տնտեսագիտության ինստիտուտի փոխտնօրեն։
Աշխատանքները վերաբերում են ԽՍՀՄ ֆինանսների տեսության հարցերին, սոցիալիզմի պայմաններում ազգային եկամտի և ֆինանսների փոխադարձ կապի վերլուծությանը։


== Երկեր ==
Финансы и социалистическое воспроизводство, М., 1971.
Финансово-кредитный механизм развитого социализма, М., 1976.
Финансово-кредитная систем СССР, М., 1982.


== Ծանոթագրություններ ==
Մեծ Գոնդուրա

Մեծ Գոնդուրա (վրաց.՝ დიდი გონდური - Դիդի Գոնդուրի), գյուղ Վրաստանի Սամցխե-Ջավախեթի մարզի Նինոծմինդայի մունիցիպալիտետում։


== Տես նաև ==
Սամցխե-Ջավախք
Նինոծմինդայի մունիցիպալիտետՄեծ Գոնդուրա գյուղը գտնվում է Սամցխե-Ջավախքի Նինոծմինդա շրջանում՝ Ախալքալաքից ուղիղ գծով 11 կմ հարավ, շրջկենտրոն Նինոծմինդայից 10 կմ հյուսիս-արևմուտք, ծ.մ. 1795-1840 մ բարձրության վրա, Քառասնակն գետի աջ ու ձախ ափերին։
Գյուղում բնակվում է 327 ընտանիք։ Բնակչության ընդհանուր քանակը կազմում է 1327 մարդ։
Վարելահողերի ընդհանուր տարածքը կազմում է 632 հա, խոտհարքեր՝ 190 հա, արոտավայրեր՝ 1408 հա։ Անասունների ընդհանուր գլխաքանակը կազմում է կովեր՝ 900 գլուխ, ոչխարներ և այծեր՝ 330 գլուխ։
Մեծ Գոնդուրայի դպրոցում սովորում է շուրջ 184 աշակերտ։
Գյուղում հայոց եկեղեցու հիմնադրումը տեղի է ունեցել 1830-ականին՝ Սբ. Հակոբ անվամբ, բայց 1869 թ. հին եկեղեցու տեղում կառուցվել է մինչ այժմ կանգուն, քարաշեն եկեղեցի։Գտնվում է Մամզարա և Դիլիֆ գյուղերի հարևանությամբ։


== Ծանոթագրություններ ==
Բիեներցիա շուրջաթև

Բիեներցիա շուրջաթև (լատ.՝ Bienertia cycloptera), թելուկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
15-40 սմ բարձրությամբ, սուկուլենտ, մերկ, բաց կանաչ միամյա բույս է։ Տերևները գլանաձև են, բութ, աղեղնաձև կորացած, հիմքով ցողունի հետ սերտաճած։ Ծաղիկները երկսեռ են և վարսանդավոր։ Պտուղները ափսեանման են, փափուկ, թևանման։


== Տարածում ==
Հանդիպում է միայն Երևանի ֆլորիստիկական շրջանում (Արարատ, Երասխ, Մասիս, Երասխահուն)։ Հանդիպում է նաև Նախիջևանում, Արևելյան Անդրկովկասում, Եվրոպայի հարավում, Արևելյան Անատոլիայում, Հարավարևմտյան և Կենտրոնական Ասիայում։


== Էկոլոգիա ==
Աճում է ստորին լեռնային գոտում՝ ծովի մակարդակից 800-1000 մ բարձրությունների վրա։ Ծաղկում է հուլիս-սեպտեմբեր ամիսներին, պտղաբերում՝ սեպտեմբեր-հոկտեմբերին։


== Պահպանություն ==
Կրիտիկական վիճակում գտնվող տեսակ է։ Աղակալված տարածքների յուրացման հետևանքով Արարատյան հարթավայրում կրճատվել են տարածման և բնակության շրջանները։ Հայաստանի Կարմիր գրքի առաջին հրատարակության մեջ ընդգրկված որպես ոչնչացման սպառնալիքի ենթակա տեսակ։ Ընդգրկված չէ CITES–ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Որդան կարմիր» արգելավայրում։


== Ծանոթագրություններ ==
Ժեր (այլ կիրառումներ)

Ժեր, կարող է վերաբերել՝

Ժեր - դեպարտամենտ Ֆրանսիայի հարավ-արևմուտքում
Ժեր - գետ Ֆրանսիայում
Ժեր - մունիցիպալիտետ Իսպանիայում, մտնում է Ժիրոնա նահանգի մեջ և Կատալոնիա ինքնավար միության կազմի մեջ
Թոճտին

Թոճտին, գյուղ Արևմտյան Հայաստանում, Խարբերդի վիլայեթի Արաբկիրի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ձմեռ պապ (մուլտֆիլմ)

Անվան այլ կիրառումների համար տե՛ս՝ Ձմեռ պապ (այլ կիրառումներ)Ձմեռ պապ (անգլ.՝ Father Christmas), անգլիական անիմացիոն մուլտֆիլմ։ Մուլտֆիլմը վերցված է Ռեյմոդ Բրիգստայի «Ձմեռ Պապ» և «Ձմեռ Պապը մեկնել է արձակուրդ» գրքերից։ Մուլտֆիլմի պրեմիերան տեղի է ունեցել Մեծ Բրիտանիայում` 1991 թվականի դեկտեմբերի 24-ին, և ցուցադրվել է «Channel 4» հեռուստաալիքով։ Մուլտֆիլմի ռեժիսորը Դև Ունվինն է։ Մուլտֆիլմը պատմում է բրիտանական Ձմեռ Պապի առօրյա կյանքի մասին։


== Ամերիկյան տարբերակը ==
Մուլտֆիլմի ամերիկյան տարբերակը ձայնագրվել է ամերիկացի դերասան Ուիլյամ Հանտի կողմից։


== Լրացուցիչ տեղեկություններ ==
Ձմեռ Պապը հնչյունավորել է բրիտանացի հայտնի դերասան-զվարճախոս Մել Սմիթը
2000 թվականին հրատարակվել է ֆիլմի DVD տարբերակը
Չմեռ Պապը հայտնվել է նաև Kit Kat-ի գովազդային հոլովակում


== Ծանոթագրություններ ==


== Արտաքին հղումներ ==
 Father Christmas (Raymond Briggs), HQ
Father Christmas
Марки с изображениями Деда Мороза и других героев произведений Бриггса
Ֆիլմը Internet Movie Database կայքում
Ձմեռ Պապ ֆիլմը toonhound.com
Սոման դե Վոքլյուզ

Սոման դը Վոքլյուզ (ֆր.՝ Saumane-de-Vaucluse), կոմունա Ֆրանսիայի Վոքլյուզ դեպարտամենտում, Պրովանս Ալպեր Լազուր ափում։ Պատկանում է ԼˈԻլ-սյուր-լա-Սորգ կանտոնին։


== Աշխարհագրական դիրք ==
Սոման դե Վոքլյուզը գտնվում է Ավինյոնից 24 կմ դեպի արևելք և ԼˈԻլ-սյուր-լա-Սորգից 5 կմ արևելք։ Հարակից համայնքներն են՝ հյուսիսում` Լա Ռոք-սյուր-Պերնեսը, հարավ-արևելքում՝ Ֆոնտեն-դե-Վոքլյուզը և Գորդեսը, հարավում՝ Լանը, արևմուտքում` ԼˈԻլ-սյուր-լա-Սորգը, և հյուսիս-արևմտյան մասում` Վելլերոնը։
Կոմունան գտնվում է Վոքլյուզի լեռների ստորոտին, Սորգ հովտում։


== Ժողովրդագրություն ==

Համայնքի բնակչությունը 2010 թվականին կազմել է 856 մարդ։


== Տեսարժան վայրեր ==
12-րդ դարում կառուցված ամրոցը, 14-17-րդ դարերում վերափոխվել է, պատկանել է Մարկիզ դը Սադի հորեղբորը` Ժակ դը Սադին։
Սուրբ Տրոֆիմի եկեղեցին, որը նույնպես կառուցվել է 12-րդ դարում
Կրեմադի գյուղական թանգարանը


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ
Сайт департамента туризма.
Ջոն Ռիչարդ Գրին

Ջոն Ռիչարդ Գրին ((անգլ.)Green)(դեկտեմբերի 12, 1837(1837-12-12), Օքսֆորդ, Անգլիա, Մեծ Բրիտանիայի և Իռլանդիայի միացյալ թագավորություն - մարտի 7, 1883(1883-03-07), Մենտոն), անգլիական պոզիտիվիստ-պատմաբան։
Գրինի «Անգլիական ժողովրդի պատմություն»-ը (և 1—4, 1877—1880 թվականներին) Անգլիայի սոցիալ-մշակութային զարգացման պատմության համադրական (սինթետիկ) լուսաբանման առաջին փորձն է՝ պատմական պրոցեսի լիբերալ-ազգայնական մեկնությամբ հանդերձ։
Գրված է հյութեղ, պատկերավոր լեզվով և պարունակում է փաստական հարուստ նյութ։ Անգլիայի պատմությունն ուսումնասիրելիս Կառլ Մարքսը օգտագործել է Գրինի աշխատությունները։ Վախճանվել՝ մարտի 7–ին 1883 թվականին, Մենթոնայում։


== Ծանոթագրություններ ==
Մարիա Ավստրիացի

Մարիա Ավստրիացի (սեպտեմբերի 15, 1505(1505-09-15) կամ օգոստոսի 18, 1505(1505-08-18), Բրյուսել, Հաբսբուրգյան Նիդերլանդներ - հոկտեմբերի 18, 1558(1558-10-18)[…], Սիգալես, Վալյադոլիդ, Կաստիլիա և Լեոն, Իսպանիա), Ֆիլիպ I Բարետեսի և  Խուաննա I-ի դուստրը։ Հայտնի է նաև որպես Մարիա Հաբսբուրգ, Մարիա Հունգարացի, Մարիա Բուրգունդացի, Մարիա Կաստիլացի։ Նրա եղբայրներից Կառլոս V-ը և Ֆերդինանդ I-ը  եղել են  Սրբազան Հռոմեական կայսրության կայսրեր, իսկ քույրերից  Էլեոնորա Հաբսբուրգը՝ Պորտուգալիայի այնուհետև՝ Ֆրանսիայի թագուհի,  Իզաբելա Հաբսբուրգը՝ Դանիայի, Նորվեգիայի և Շվեդիայի թագուհի և Եկատերինա Ավստրիացին՝ Պորտուգալիայի թագուհի։
Եղել է Չեխիայի և Հունգարիայի թագավոր, Վլադիսլավ II-ի և Աննա դե Ֆուայի որդի Լյուդովիկոս II-ի կինը։ 1526 թվականին, երբ Մոխաչեի ճակատամարտում մահացավ ամուսինը, իրեն նվիրեց երկրի պետական գործերի կառավարմանը՝ օգնելով եղբորը՝ Կառլոս V կայսրին։


== Ծանոթագրություններ ==
Օննիկ Ավետիսյան (այլ կիրառումներ)

Օննիկ Ավետիսյան անուն-ազգանունը կարող է վերաբերել՝

Օննիկ Ավետիսյան (1882-1933), մտավորական։
Օննիկ Հակոբի Ավետիսյան (1898-1974), հայ նկարիչ, արվեստաբան, մանկավարժ։


== Ծանոթագրություններ ==
Աղըլ

Աղըլ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վինսենթ վան Գոգի ինքնադիմանկար (1889)

Հոլանդացի պոստիմպրեսիոնիստ Վինսենթ վան Գոգը այս ինքնադիմանկարը նկարել է յուղաներկով, կտավի վրա՝ 1889 թվականին։ Աշխատանքը, որը, հավանաբար, Վան Գոգի վերջին ինքնադիմանկարն է, նկարվել է Սեն Ռեմի դը Պրովանսը լքելուց ոչ շատ ուշ։ Կտավը գտնվում է Փարիզի Օրսե թանգարանում։


== Նկարչություն ==
Այս ինքնադիմանկարը 10 տարիների ընթացքում ստեղծված նրա 30 ինքնադիմանկարներից է, և դրանք, որպես նկարիչ, նրա աշխատանքի կաևոր մի մասն էին․ նա ինքն իրեն էր նկարում, քանի որ հաճախ նրա գումարը չէր բավականացնում բնորդ վարձելու համար։ Նա այս կտավը իր հետ Օվեր սյուր Ուազ է տարել, որտեղ այն բժիշկ Պոլ Գաշեին է ցույց տվել, վերջինս էլ այն «բացարձակ մոլեռանդական» անվանեց։
Արվեստի պատմաբանները տարակարծիք են այն հարցում, թե արդյոք այս կտավը, թե «Ինքնադիմանկար առանց մորուքի»-ն է Վան Գոգի վերջին ինքնադիմանկարը։ Ինգո Ֆ․ Վալտերը և Ժան Հուլսկերը կարծում են, որ սա վերջին ինքնադիմանկարն է, Հուլսկերը նաև կարծում է, որ այն նկարվել է Առլում այն բանից հետո, երբ Վան Գոգը, ականջը վնասելուց հետո, հիվանդանոց է ընկեր, մինչդեռ Ռոնալդ Փինքվասը կարծում է, որ «Ինքնադիմանկար առանց մորուքի»-ն առավել ուշ է նկարվել։
Վան Գոգն այս նկարը ուղարկել է իր կրտսեր եղբորը՝ Թեոդորուս վան Գոգին․ ուղեկցող նամակում ասվում է՝ «Քեզ ժամանակ պետք կգա այն ուսումնասիրելու համար։ Հույս ունեմ, որ դու կնկատես, որ իմ դեմքի արտահայտությունն առավել հանգիստ է դարձել, չնայած աչքերս, ինչպես առաջ, նույն կերպ անապահով տեսք ունեն, կամ էլ ինձ է այդպես թվում»։
Արվեստի պատմաբաններ Վալտերն ու Մեցգերը կարծում են, որ «նկարը չունի գեղեցիկ կեցվածք, ոչ էլ իրատեսական է․․․ նա շատ վտանգներ և իրարանցում է տեսել, որպեսզի հնարավորություն ունենա զսպել իր անհանգստությունն ու դողը»։ Ըստ Բեքեթի, լուծիչ գույները և միևնույն ժամանակ փոթորկված նախշերը խորհրդանշում են լարվածության և ճնշման զգացողությունը՝ հղելով նկարչի հոգեվիճակը, որը գտնվում է հոգեկան, ֆիզիկական և հուզական ճնշման տակ։
1986 թվականից կտավը գտնվում է Փարիզի Օրսե թանգարանում։


== Տես նաև ==
Իմպրեսիոնիզմ
Պոլ Գոգեն


== Ծանոթագրություններ ==
Կաշի

Անվան այլ կիրառումների համար տե՛ս՝ Կաշի (այլ կիրառումներ)

Կաշի, կենդանիների մորթուց մշակվող նյութ։ Ըստ նշանակման կաշին ստորաբաժանվում է 4 դասի, կոշկեղենի, թամբալծասարքի, տեխնիկական և գալանտերեա-հագուստեղենի։


== Կոշկեղեն ==
Կոշկեղենի կաշին լինում է երեսացու և ներբանացու։ Կոշիկի ներբանի կաշին ամրացվում է պտուտակներով և թելակարա-սոսնձային մեթոդներով (զարդեզրով, միջնակարով, սոսնձային)։ Մշակվում է խոշոր եղջերավոր կենդանիների, ուղտի, խոզի, ծովային կենդանիների, ձիու մաշկից՝ տարբեր դաբաղանյութերի կիրառմամբ։ Կիրառվում է համակցված դաբաղում (քրոմի, տանիդի, սինտանամի, երբեմն նաև ցիրկոնիումի, ալյումինի միացություններով)։ Կոշիկի ներբանացու կաշին ստորաբաժանվում է ըստ դաբաղման, վերջնամշակման բնույթի, հաստության, տեսակի (4 տեսակ), ընդհանուր տեսքի (ամբողջական կաշի, կիսակաշի)։ Ներբանացու կաշվից պատրաստում են ներբան, միջատակ և այլ մասեր։ Կոշիկի երեսացու կաշին փափուկ նյութ է, որը շահագործման ընթացքում (ինչպես նաև կոշիկի մասեր պատրաստելիս) ձգվում է, սեղմվում, ծռվում, ենթարկվում փոշու, կեղտի, քիմիական նյութերի ներգործության։ Պետք է ունենա բավականաչափ օդա և գոլորշիաթափանցելիություն, անջրթափանցելիություն։ Երեսացու կաշին լինում է յուխտային և քրոմային դաբաղմամբ։ Յուխտից պատրաստում են աշխատանքային, զինվորական կոշիկներ և սանդալներ։ Կոշիկի յուխտը պետք է լինի նաև քրտնակայուն և գոլորշիաթափանցելի։ Ռետինե ներբաններով, տաք վուլկանացման մեթոդով ամրացվող կոշիկների համար կիրառվում է ջերմակայուն յուխտ։ Սանդալների յուխտը պետք է լինի առավել առաձգական, բայց փափուկ, քիչ ճարպածծված (8-16% ճարպ), ունենա լավ դրվագծված արտաքին մակերեույթ։ Թողարկվում են նաև լաքային և աստառացու կաշիներ, որոնք պետք է լինեն փափուկ, հավասարաչափ ներկված, առանց բծերի և այլ արատների։ Լաքային կաշին պետք է լինի փափուկ, ունենա հավասարաչափ փայլուն, չթափվող լաքե թաղանթ, պարզ արտահայտված մերեա, խնամքով մշակված մորթափառ։ Առավելապես կիրառվում է մոդելային կոշիկների և գալանտերեային արտադրանքի համար։ Աստառացու կաշին ստանում են դաբաղած կիսաֆաբրիկատի խոտանման ժամանակ՝ շատ արատներ ունեցող կաշիներից։


== Թամբալծասարք ==
Թամբալծասարքի կաշվից պատրաստում են գոտի, պատյան, պայուսակ, պլանշետ, հանդերձանք, լծասարք (օգտագործում են չդաբաղված կաշի)։ Թամբալծասարքի կաշին ստանում են խոշոր եղջերավոր անասունների մաշկից։ Կիրառվում են դաբաղման համակցված մեթոդներ։


== Տեխնիկական ==
Տեխնիկական կաշվից պատրաստում են շարժաբեր փոկեր (մշակվում է խոշոր եղջերավոր անասունների մաշկից), մեքենամասեր և այլ տեխնիկական շինվածքներ։ Տեխնիկական կաշին աչքի է ընկնում ձգման մեծ ամրությամբ, խտությամբ, մեծ առաձգականությամբ, հավասար հաստությամբ։ Դրանից ստանում են մաքոքամղիչ, կցորդիչներ, թեզանիքներ, բաժանարար փոկեր և այլ մեքենամասեր։


== Գալանտերեա-հագուստեղեն ==
Գալանտերեա-հագուստեղենի կաշին փափուկ է, ստացվում է դաբաղման քրոմային և համակցված մեթոդների կիրառմամբ։ Հագուստեղենի շերետը, որն աչքի է ընկնում ձգելիությամբ, ստանում են ոչխարի մաշկից։ Հագուստեղենի կաշին ստանում են նաև խոզի մաշկից։ Գալանտերեային արտադրանքի կաշին պետք է լինի հավասարաչափ ներկված, ոչ դյուրաբեկ, շփակայուն։ Երբեմն ենթարկում են տպադրոշմման։ Ձեռնոցների կաշին ստանում են ոչխարների, այծերի, մտրուկների, գոճիների, շների մաշկից՝ քրոմային, ալյումինա-քրոմային և ճարպային դաբաղմամբ։
Թյուրքական մշակույթի միջազգային կազմակերպություն

Թյուրքական մշակույթի միջազգային կազմակերպություն (ԹՅՈՒՐՔՍՈՅ), թյուրքալեզու երկրները միավորող միջազգային կազմակերպություն, որի հիմնական նպատակը «թյուրք ժողովուրդների միջև համագործակցությունն է` պահպանելու, զարգացնելու և ապագա սերունդներին փոխանցելու թյուրք ժողովուրդների ընդհանուր նյութական և մշակութային հուշարձանները»։
Կենտրոնակայանը գտնվում է Անկարայում (Թուրքիա)։ Կազմակերպության գլխավոր տնօրենը Դյուսեն Քասեինովն է (Ղազախստանի մշակույթի նախկին նախարար)։


== Պատմություն ==

Կազմակերպությունն սկիզբ է առնում 1992 թվականին Բաքվում և Ստամբուլում կայացած հանդիպումներից, որոնց ընթացքում Ադրբեջանի, Ղազախստանի, Ղրղզստանի, Ուզբեկստանի, Թուրքիայի և Թուրքմենստանի մշակույթի նախարարները հայտարարել են համատեղ մշակութային նախագծի շրջանակներում համագործակցելու իրենց պատրաստակամության մասին։
1993 թվականի հուլիսի 12-ին Ալմաթիում ստորագրված համաձայնագրի արդյունքում ստեղծվել է Թյուրքական մշակույթի և արվեստի համատեղ զարգացման կազմակերպությունը (թուրքերեն՝ Türk Kültür ve Sanatları Ortak Yönetimi)։
1996 թվականին սկսվել է Թյուրքսոյի և ՅՈՒՆԵՍԿՕ-ի պաշտոնական համագործակցությունը, ներառյալ համատեղ խորհրդատվությունները և փոխադարձ ներկայացուցչությունը։
2009 թվականին կազմակերպությունն ստացել է ներկայիս անվանումը։
Նույն թվականին Թյուրքսոյը մտել է Թյուրքական խորհրդի և թյուրքական երկրների աշխարհաքաղաքական կազմակերպության կազմում, որը հիմնադրվել է 2009 թվականի նոյեմբերի 3-ին։


== Անդամներ ==
Թյուրքսոյի անդամ են 6 պետություններ։ Անդամակցությունից բացի, մի շարք տարածաշրջաններ (դաշնային սուբյեկտներ կամ երրորդ երկրների ինքնավար տարածաշրջաններ) ունեն դիտորդի կարգավիճակ։
2015 թվականի վերջին Ռուսաստանի մշակույթի նախարար Վլադիմիր Մեդինսկին հեռագիր է հղել Ալթայի, Բաշկորտոստանի, Սախայի (Յակուտիա), Թաթարստանի, Տիվայի, Խակասիայի հանրապետությունների ղեկավարներին՝ Թյուրքական մշակույթի միջազգային կազմակերպության (Թյուրքսոյ) հետ շփումներն անհապաղ դադարեցնելու անհրաժեշտության մասին։ Դա հանգեցրել է նրան, որ Բաշկորտոստանը, Տիվան, Ալթայը, Խակասիան և Յակուտիան դուրս են եկել կազմակերպությունից։


== Ծանոթագրություններ ==


== Արտաքին հղումներ ==
Официальный сайт Тюрксой (ռուս.)
Штаб-квартира Тюрксой на Google Street View (3D)
Աստերոիդների ցանկ (123401-123500)

Աստերոիդների ցանկ (123301-123400)  • Աստերոիդների ցանկ  • Աստերոիդների ցանկ (123501-123600)
 Աստերոիդների ցանկ (123301-123400)  • Աստերոիդների ցանկ  • Աստերոիդների ցանկ (123501-123600)
Մեզոն Ռոլան

Մեզոն Ռոլան (ֆր.՝  Maison-Roland), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 111 մարդ, բնակչության խտությունը` 22.61 մարդ/կմ²։ Բնակավայրը զբաղեցնում է 4.91 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հյուսիս, Ամյեն քաղաքից 33 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 71 աշխատունակ (15-64 տարեկան)  բնակիչ, որոնցից ակտիվ էին 41-ը, իսկ ոչ ակտիվները` 30։ Ակտիվության ցուցանիշը կազմում է 57,7 %։ 41 աշխատունակ մարդկանցից աշխատել է 38 անձ (22 տղամարդ և 16 կին)։ Գործազուրկ են եղել 3 անձ (1 տղամարդ և 2 կին)։ 30 անաշխատունակներից 6-ը եղել են աշակերտներ կամ ուսանողներ, 17-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միքայել Մանուկյան (մեխանիկոս)

Միքայել Մանուկի Մանուկյան (օգոստոսի 15, 1911(1911-08-15), Մոկք, Մեծ Հայք - օգոստոսի 11, 1976(1976-08-11), Երևան, Հայկական ԽՍՀ, ԽՍՀՄ), հայ խորհրդային մեխանիկ։ Ֆիզիկամաթեմատիկական գիտությունների դոկտոր (1965), պրոֆեսոր (1966), ՀԽՍՀ գիտության վաստակավոր գործիչ (1970), ԽՄԿԿ անդամ (1952)։


== Կենսագրություն ==
Ծնվել է Արևմտյան Հայաստանի Մոկս ավանում։ Մեծ եղեռնի տարիներին կորցնելով հարազատներին՝ հոր հետ ապաստան է գտել Երևանում։ 1930 թվականին ավարտել է Երևանի մանկավարժական տեխնիկումը, այնուհետև ընդունվել Երևանի պետական համալսարանի ֆիզիկամաթեմատիկական ֆակուլտետ, որն ավարտել է 1936 թվականին։ Ուսումը շարունակել է նախ՝ ԵՊՀ, ապա՝ Մոսկվայի Մ. Լոմոնոսովի անվան ասպիրանտուրայում։ 1940 թվականին պաշտպանել է թեկնածուական ատենախոսություն և աշխատանքի անցել ԵՊՀ մեխանիկայի ամբիոնում։ 1959-1976 թվականներին եղել է մեխանիկայի ամբիոնի վարիչ, 1961-1965 թվականները՝ նաև մեխանիկամաթեմատիկական ֆակուլտետի դեկան։ 1965 թվականին պաշտպանել է դոկտորական ատենախոսություն։ Նույն թվականին նրան շնորհվել է պրոֆեսորի կոչում։
Աշխատությունները վերաբերում են ծերացող նյութերի սողքի ժառանգականության տեսությանը։ Հեղինակ է ավելի քան 40 գիտական աշխատանքների, այդ թվում՝ «Кручение тел с учетом ползучести» (1972) և «Հանրահաշվական հավասարումներ» (1978) մենագրությունների, համահեղինակ՝ «Հակադարձ եռանկյունաչափական խնդիրներ» (1972) ձեռնարկի և «Տեսական Մեխանիկայի խնդիրների լուծման ուղեցույց» (1969-2011) քառահատոր ժողովածուի։
Մասնակցել է Միութենական և միջազգային մի շարք գիտաժողովների։ Եղել է տեսական մեխանիկայի գծով միութենական գիտամեթոդական խորհրդի անդամ։
Պարգևատրվել է «Աշխատանքային արիության համար» և այլ մեդալներով։


== Ծանոթագրություններ ==
Սաթեմո (Թերջոլայի շրջան)

Սաթեմո (վրաց.՝ სათემო), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 303 մարդ։


== Ծանոթագրություններ ==
Կալաշնիկովի ձևափոխված ավտոմատ

ԿՁԱ (ռուս.՝ АКМ) կամ Կալաշնիկովի ձևափոխված ավտոմատ (ռուս.՝ Автомат Калашникова Модернизированный), հրաձգային զենք, որի խնդիրն է հակառակորդին մարդկային կորուստներ պատճառելը։ Այս ավտոմատը 1959 թվականին մտավ ԽՍՀՄ սպառազինություն՝ ԿԱ -ին փոխարինելու նպատակով։ Զենքի տրամաչափն է 7.62 մմ է, իսկ քաշը առանց փամփուշտների 3.1 կգ է։ Լիցքավորված պահեստատուփով 3.6 կգ է։ 1 պահեստատուփը պարունակում է 30 փամփուշտ։ 1 զենքի հետ տրվում է 4 պահեստատուփ դրանց համար նախատեսված պայուսակով, այսինքն 120 փամփուշտ։ 1 փամփուշտի քաշը 16.2 գ է։ Զենքի երկարությունը 880 մմ է, իսկ տեղադրված սվին դանակով 1020 մմ է։ Կրակի նշանառու հեռավորությունը 1000 մ է, իսկ է մահացու հեռավորությունը 1500 մ է։ Մարտական արագաձգությունը մենահատ կրակի դեպքում կազմում է 40 կր/ր, իսկ ավտոմատ կրակի դեպքում 100 կր/ր։ Հրաձգության տեմպը 600-660 կր/ր է։ Փամփուշտի գնդակի սկզբնական արագությունը կազմում է 715 մ/վ։


== Կալաշնիկովի ձևափոխված ավտոմատի ավտոմատիկայի աշխատանքի նկարագրությունը ==
Կալաշնիկովի ձևափոխված ավտոմատի ավտոմատիկայի աշխատանքը հիմնված է վառոդային գազերի էներգիայի վրա։ Կրակի ժամանակ վառոդային գազերի մի մասը, որոնք դուրս են մղում փամփուշտի գնդակը, շարժվում են փողի խողովակի միջոցով գազային խուց և ճնշում են գործադրում գազային մխոցի դիմային պատին շարժելով մխոցը, փակաղակային ձողիկը և փակաղակը ետնամասային դիրք։ Փակաղակը բացում է փողի խողովակը, վառոդային գազերի ճնշումը փամփուշտից առանձնացնում է պարկուճը՝ դուրս նետելով այն։ Հետադարձ մեխանիզմի միջոցով փակաղակային ձողիկը և փակաղակը վերադառնում են առաջնային դիրք։ Փակաղակը նոր փամփուշտը ուղարկում է փամփշտանոց և փակում է փողի խողովակը։


== Տարատեսակներ ==
ԿՁԱ-ի տարատեսակներ են համարվում ԿՁԱՆ (ռուս.՝ АКМН) (Կալաշնիկովի ձևափոխված ավտոմատ գիշերային (ռուս.՝ Автомат Калашникова Модернизированный Ночной), այսինքն գիշերային նշանառման հարմարանքով), ԿՁԱԾ (ռուս.՝ АКМС) (Կալաշնիկովի ձևափոխված ավտոմատ ծալովի (ռուս.՝ Автомат Калашникова Модернизированный Складный), այսինքն ծալովի կոթով), սրանք էլ իրենց տարատեսակները ունեն։


== Կալաշնիկովի ձևափոխված ավտոմատի կառուցվածքը ==
Կալաշնիկովի ձևափոխված ավտոմատը ունի հետևյալ կառուցվածքը.

փող, փողի տուփ, հարվածող ձգան մեխանիզմ, կոթ և ատրճանակային բռնակ
փողի տուփի կափարիչ
փակաղակային ձողիկ շրջանակ գազային մխոց
փակաղակ
հետադարձ մեխանիզմ
գազափողակ փողային պահպանակ
փողակալ
պահեստատուփ
սվին դանակ
հրացանի շամփուր
պիտույքների տուփ
փողաբերան արգելակ-կոմպենսատորով


== Շահագործող երկրներ ==


== Ծանոթագրություններ ==


== Տես նաև ==
ԱԿ-47


== Արտաքին հղումներ ==
Zonawar.ru կայք  Archived 2013-01-22 at the Wayback Machine.
Կենսաշերտագրությունը և չորրորդական երկրաբանությունը Հայաստանում

Կենսաշերտագրությունը հետազոտությունների արդյունքների հիման վրա կազմվել են տարածաշրջանի տարբեր մասշտաբների երկրբանական քարտեզներ, ինչպես նաև պարզաբանվել տեկտոնիկայի, մագմայականության, մետաղագոյացման կարևոր հարցեր։ Բրածո կենդանիների և բուսական մնացորդների հետազոտությունների շնորհիվ մշակվել են տարածքի ֆաներոզոյի առաջացումների շերտագրական ստորաբաժանման սխեմաներ։ Կատարվել է դևոնի, պերմի, տրիասի նստվածքների հարկային և զոնալ մասնատումը, հայտնաբերվել են երկրբանական ընդմիջումներ պալեոզոյի հիմնական շերտագրական ստորաբաժանումների միջև (Ռ. Առաքելյան, Մ. Աբրահամյան, Ա. Գրիգորյան)։
Մշակվել են յուրայի և կավճի նստվածքների հարկային և զոնալ ստորաբաժանման սխեմաները՝ ըստ միջազգային անվանակարգի (Ա. Ասլանյան, Վ. Եղոյան, Ա. Աթաբեկյան, Վ. Հակոբյան, Ն. Ազարյան և ուրիշներ), պալեոգենի զոնալ ստորաբաժանման բացառիկ մանրամասն ու ամբողջ, սխեման, որի կտրվածքները Միջերկրածովային գոտու սահմաններում ունեն շերտատիպային նշանակություն (Ա. Գաբրիելյան, Հ. Սարգսյան, Ա. Վեհունի, Ս. Գրիգորյան, Հ. Պտուղյան և ուրիշներ)։ Մշակվել է պլիոցեն-չորրորդական դարաշրջանների գոյացումների ժամանակաշերտագրական սխեման, հիմնավորվել է դրանց սահմանը, ստորաբաժանվել են Սևանա լճի հոլոցենի նստվածքները, պարզաբանվել է լճի ու նրա ավազանի լանդշաֆտների առաջացման ու զարգացման պատմությունը (Լ. Վարդանյանը, Կ. Պաֆենհոլց, Ն. Դումիտրաշկո, Ե. Միլանովսկի, Ա. Ասլանյան, Ս. Բալյան, Լ. Ավագյան, Յու. Սայադյան և ուրիշներ)։
Նոա ՖԱ

Անվան այլ կիրառումների համար տե՛ս՝ Արցախ (այլ կիրառումներ)Նոյ ՖԱ, հայկական պրոֆեսիոնալ ֆուտբոլային ակումբ Երևանից, որը հանդես է գալիս Հայաստան Առաջին խմբում։ Հիմնադրման օրվանից մինչև 2019 թվականի հունիս ակումբն ունցել է «Արցախ» անվանումը, երբ անվանափոխվեց Երևանի «Նոյ» ֆուտբոլային ակումբ։


== Հիմնում ==
Ակումբը հիմնադրվել է 2017 թվականի մայիսին Երևան քաղաքում։ Ակումբի ֆուտբոլային դպրոցը գտնում է Արցախի մայրաքաղաք Ստեփանակերտում։ Ակումբի պաշտոնական շնորհանդեսը կայացել է 2017 թվականի օգոստոսի 1-ին «Միկա» մարզահամալիրում, որտեղ ներկայացվեց թիմի տնային և արտագնա խաղերի մարզահագուստը, ինչպես նաև ակումբի հիմնը։
Առաջին պաշտոնական հանդիպումն անցկացրել է 2017 թվականի օգոստոսի 7֊ին՝ «Ալաշկերտ 2»-ի հետ, որն ավարտվել է 1-1 հաշվով։ Գոլի հեղինակ է դարձել Դավիթ Բաբայանը։


== Ներկա կազմ ==
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Անձնակազմ ==
Նախագահ՝

Սևան Ասլանյան։Մամլո քարտուղար՝

Արման Առաքելյան։Գլխավոր մարզիչ՝

Տիգրան Եսայան։Մարզչի օգնականներ՝

Տիգրան Գսպեյան,


== Տիտղոսներ ==


=== ՀՖՖ Գավաթ 2020 ===
2020 թ-ի Հուլիսի 10-ին Նոան ՀՖՖ Գավաթի եզրափակչում  իր հարկի տակ ընդունեց Արարատ-Արմենիային:Նոան պարտվում էր 1:4  հաշվով, սակայն Երևանյան թիմը իր մեջ ուժեր գտավ և հավասարացնելով հաշիվը, դարձնելով 4:4 խաղը տեղափոխվեց լրացուցիչ ժամանակ:Սակայն լրացուցիչ ժամանակն էլ չբավականացրեց թմերին որոշելու հաղթողին:Ի վերջո Նոան հաղթեց  տուգանային հարվածներով։


== Ծանոթագրություններ։ ==


== Արտաքին հղումներ ==
Տիգրան Եսայան. Հիմնադիրները ստեղծել են թիմ, որով Արցախը կներկայացնենք Եվրոպայում Archived 2018-02-03 at the Wayback Machine.
Աշկուն լեզու

Աշկուն, Աֆղանստանի նուրիստական լեզուներից մեկը։ Այս լեզվով խոսում են աշկունա, սանու և գրամասան ցեղեըր, որոնք ապրում են Ասադաբայից հյուսիս-արևմուտք՝ Կունար մարզում։ Լեզվով խոսում է 1200 մարդ։ Մտնում է նուրիստական խմբի, հնդկական ճյուղի, հնդեվրոպական ընտանիքի մեջ։


== Ծանոթագրություններ ==
Վերին Ծաղկավանի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Վերին Ծաղկավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 48 հուշարձան (17 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Զիգբերտ Տառաշ

Զիգբերտ Տառաշ (գերմ.՝ Siegbert Tarrasch, մարտի 5, 1862(1862-03-05), Վրոցլավ, Սիլեզիա, Պրուսիայի թագավորություն - փետրվարի 17, 1934(1934-02-17), Մյունխեն, Նացիստական Գերմանիա), 19-րդ դարի վերջին և 20-րդ դարի սկզբի ամենահզոր շախմատիստներից և միաժամանակ շախմատի ամենաազդեցիկ տեսաբաններից։


== Կենսագրություն ==
Տառաշը ծնվել է Գերմանիայի Վրոցլավ քաղաքում (այժմ՝ Լեհաստանում)։ 1880 թվականին ավարտելով դպրոցը՝ նա լքում է իր քաղաքը և ուղևորվում Հալլե՝ ուսումնասիրելու բժշկությունը։ Ընտանիքի հետ նա բնակություն է հաստատում Բավարիայի կենտրոնական մասում գտնվող Նյուրնբերգ քաղաքում, իսկ ավելի ուշ տեղափոխվում է Մյունխեն՝ ունենալով հաջողություններ բժշկական պրակտիկայում։ Նա ուներ 5 երեխա։ Տառաշը հրեա էր, սակայն 1909 թվականին դարձավ քրիստոնյա։ Նա հայրենասեր գերմանացի էր, որն Առաջին համաշխարհային պատերազմի ժամանակ կորցեց որդուն, սակայն նացիզմի վաղ փուլերում դիմեց հակասեմականության։


== Շախմատային hրապարակումներ ==
Զիգբերտ Տառաշը շախմատային բազմաթիվ գրքերի հեղինակ է։ Նրա հեղինակած հիմնական գրքերն են․ «Dreihundert Schachpartien» (1895), թարգմանել է Ալբերտ Սոլոմոնովիչը որպես «Երեք հարյուր շախմատային խաղ» (1999),  Die modern Schachpartie (1912) և Das Schachspiel (1931), թարգմանել են Գ․ Սմիթը և Թ․ Բոնը «Շախմատի խաղ» վերնագրով (1935)։ Դա նրա գրած վերջին և ամենահաջողված գիրքն էր։


== Ծանոթագրություններ ==
Իոսեբ Դավիթաշվիլի

Իոսեբ Սիմոնի Դավիթաշվիլի (վրաց.՝ იოსებ დავითაშვილი, հուլիսի 1 (13), 1850, Գարդատենի, Թիֆլիսի նահանգ, Ռուսական կայսրություն - մարտի 13 (25), 1887, Թելավ, Թիֆլիսի նահանգ, Ռուսական կայսրություն), վրացի գրող։


== Կենսագրություն ==

Իոսեբ Դավիթաշվիլին ծնվել է Քարթլիի Ռուիսի գյուղում, ճորտատեր իշխան Ցիցիշվիլիի ու Գորիի բնակիչուհի Մայայի ընտանիքում։ 1851 թվականին, երբ տղան դեռ ընդամենը մեկ տարեկան էր, նրա ծնողները տեղափոխվում են գյուղ Գարդատենի։ Իոսեբը եղել է ընտանիքի հինգ երեխաներից ամենակրտսերը։ Տասներկու տարեկան հասակում մահացել են ծնողները, իսկ Իոսեբի խնամքն իր վրա է վերցրել ավագ քույրը, ով էլ գրագիտություն է սովորեցրել ապագա գրողին։ Իր կյանքի ընթացքում Իոսեբ Դավիթաշվիլին եղել է ատաղձագործի աշակերտ, քարի վրա փորագրողի աշակերտ, Զեյցերի գործարանի բանվոր, որտեղից նրան վտարել են աշխատողների գործադուլի պատճառով։ 1886 թվականից ապրել է Թելավում՝ մութ մի նկուղում, որտեղ հիվանդացել է թոքերի բորբոքումով և մահացել հինգ օր անց։


== Ստեղծագործություն ==
Չնայած իր կյանքի կարճատև լինելուն՝ բանաստեղծն իր անջնջելի հետքն է թողել վրացական գրականության պատմության մեջ։ Դավիթաշվիլու պոեզիան անկեղծ է ու անմիջական։ Նրա ստեղծագործությունների հիմնական թեման աշխատանքն է։ Դավիթաշվիլու ստեղծագործության վրա նկատելի է բանահյուսական թեմաների ու մոտիվների ազդեցությունը, որոնք բանաստեղծը վերամշակել է։
Բանաստեղծի համոզմամբ՝ մարդու կյանքի հիմքը աշխատանքն է, այդ պատճառով էլ հեղինակն ստեղծում է դրա պաշտամունք։ «Դժբախտություն» ստեղծագործության մեջ բանվորն ասում է. «Ես բանվոր եմ, քաղցր է աշխատանքը»։ Դավիթաշվիլու գրեթե բոլոր ստեղծագործությունների գլխավոր մոտիվը աշխատանքի թեման է։


== Ծանոթագրություններ ==
Զուգորդված կազմակերպություն

Զուգորդված կազմակերպություն (զուգորդված ձեռնարկություն/ընկերություն), կազմակերպություն, որում մեկ այլ ընկերության կամ խմբի պատկանում են նշանակալից, բայց ոչ վերահսկող բաժնետոմսեր (առավել հաճախ քվեարկող բաժնետոմսերի 20% կամ ավելի, բայց 50%-ից պակաս)։ Այս դեպքում ներդրող ընկերությունը կարող է էապես ազդել զուգորդված կազմակերպության առևտրական և ֆինանսական քաղաքականության վերաբերյալ որոշումների վրա, չնայած վերջինս մնում է անկախ՝ իր ղեկավարմամբ և իր տարեկան հաշվետվություններով՝ առանց հոլդինգային ընկերության դուստր ձեռնարկություն դառնալու։
Ներդնող ընկերության ազդեցության «նշանակությունը» արտահայտվում է նրանում, որ.

նրա ներկայացուցիչները զուգորդված կազմակերպության տնօրենների խորհրդում են,
նա մասնակցում է շահաբաժինների վճարման և եկամտի բաշխման հարցերի քննարկմանը,
այն կարող է ազդել կառավարման քաղաքականության վրա,
նրա ղեկավարները և զուգորդված կազմակերպության ղեկավարները կարևոր տեղեկություններ են փոխանակում և կարող են փոխել իրենց տեղը,
ներդրողի և զուգորդված կազմակերպության միջև տեղի են ունենում լուրջ ֆինանսական գործարքներ։Զուգորդված կազմակերպություններին վերաբերող մասում Ֆինանսական հաշվետվությունների միջազգային ստանդարտը (ՖՀՄՍ) կոչվում է ՀՀՄՍ 28 («Ներդրումներ ասոցիացված կազմակերպություններում և համատեղ ձեռնարկումներում») և 1990 թվականից ընդունված է միջազգային պրակտիկայում (պարբերաբար կատարվում են փոփոխություններ)։


== Ծանոթագրություններ ==